CELEX: 32019R0905
Language: fi
Date: 2019-03-13 00:00:00
Title: Komission delegoitu asetus (EU) 2019/905, annettu 13 päivänä maaliskuuta 2019, tiettyjä pohjakalalajien kalastuksia luoteisilla vesialueilla koskevasta poisheittämissuunnitelmasta kaudelle 2019–2021 annetun delegoidun asetuksen (EU) 2018/2034 muuttamisesta

4.6.2019   
               
               
                  FI
               
               
                  Euroopan unionin virallinen lehti
               
               
                  L 145/2
               
            
         KOMISSION DELEGOITU ASETUS (EU) 2019/905,
         annettu 13 päivänä maaliskuuta 2019,
         tiettyjä pohjakalalajien kalastuksia luoteisilla vesialueilla koskevasta poisheittämissuunnitelmasta kaudelle 2019–2021 annetun delegoidun asetuksen (EU) 2018/2034 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY (1) kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/20133 ja erityisesti sen 15 artiklan 6 kohdan ja 18 artiklan 1 ja 3 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite saalisrajoitusten alaisten lajien saaliille.
                  
               
                     (2)
                  
                  
                     Jotta purkamisvelvoite voidaan panna täytäntöön, asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoiduilla säädöksillä poisheittämissuunnitelmia enintään kolme vuotta kestäväksi alustavaksi kaudeksi, joka voidaan uusia yhteensä kolmella vuodella, yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
                  
               
                     (3)
                  
                  
                     Alankomailla, Belgialla, Espanjalla, Irlannilla, Ranskalla ja Yhdistyneellä kuningaskunnalla on luoteisilla vesialueilla välitön kalastuksenhoitoetu. Kyseiset jäsenvaltiot toimittivat luoteisten vesialueiden neuvoa-antavaa toimikuntaa ja pelagisten kantojen neuvoa-antavaa toimikuntaa kuultuaan komissiolle 31 päivänä toukokuuta 2018 yhteisen suosituksen eräiden pohjakalalajien kalastuksia luoteisilla vesialueilla koskevaksi poisheittämissuunnitelmaksi kaudelle 2019–2021. Yhteistä suositusta muutettiin 30 päivänä elokuuta 2018.
                  
               
                     (4)
                  
                  
                     Komission delegoidussa asetuksessa (EU) 2018/2034 (2) vahvistetaan yhteisen suosituksen perusteella eräisiin pohjakalalajien kalastuksiin luoteisilla vesialueilla sovellettava poisheittämissuunnitelma vuosiksi 2019–2021.
                  
               
                     (5)
                  
                  
                     Alankomaat, Belgia, Espanja, Irlanti ja Ranska toimittivat 14 päivänä marraskuuta 2018 uuden yhteisen suosituksen, jossa esitetään kolmea oikaisua delegoidussa asetuksessa (EU) 2018/2034 vahvistettuun poisheittämissuunnitelmaan.
                  
               
                     (6)
                  
                  
                     Asetuksen (EU) N:o 1380/2013 18 artiklan 2 kohdan mukaan komissio edistää jäsenvaltioiden välistä yhteistyötä muun muassa varmistamalla tarvittaessa, että asiaankuuluvilta tieteellisiltä elimiltä saadaan tieteellinen lausunto. Ennen delegoidun asetuksen (EU) 2018/2034 hyväksymistä saatiin asiaankuuluvilta tieteellisiltä elimiltä tieteelliset lausunnot, joita tieteellis-teknis-taloudellinen kalastuskomitea (STECF) on arvioinut. Uudessa yhteisessä suosituksessa esitetään teknisiä korjauksia, joita käsitellään jo saadussa tieteellisessä lausunnossa.
                  
               
                     (7)
                  
                  
                     Paremmasta lainsäädännöstä 13 päivänä huhtikuuta 2016 tehdyn toimielinten välisen sopimuksen 28 kohdan mukaan komission on ennen delegoidun säädöksen hyväksymistä kuultava kunkin jäsenvaltion nimeämiä asiantuntijoita. Uudessa yhteisessä suosituksessa esitetyt toimenpiteet ovat kalastusalan asiantuntijaryhmän lausunnon mukaiset. Asiantuntijaryhmä koostuu 28 jäsenvaltion ja komission edustajista, ja Euroopan parlamentti osallistuu siihen tarkkailijana.
                  
               
                     (8)
                  
                  
                     Uudessa yhteisessä suosituksessa ehdotetaan delegoidussa asetuksessa (EU) 2018/2034 esitetyn ”Seltra-paneelin” määritelmän korjaamista, koska kyseinen määritelmä ei ole 31 päivänä toukokuuta 2018 annetun yhteisen suosituksen mukainen.
                  
               
                     (9)
                  
                  
                     Uudessa yhteisessä suosituksessa ehdotetaan myös poistettavaksi vaatimus käyttää keisarihummerin pyynnissä erittäin valikoivia pyydyksiä, koska kyseinen vaatimus sisällytettiin virheellisesti 31 päivänä toukokuuta 2018 annettuun yhteiseen suositukseen ja delegoituun asetukseen (EU) 2018/2034.
                  
               
                     (10)
                  
                  
                     Lopuksi uudessa yhteisessä suosituksessa ehdotetaan pohjassa elävien kuningatarkampasimpukoiden pyynnin jättämistä pois tiettyjen valikoivuuden parantamiseen Irlanninmerellä tarkoitettujen teknisten toimenpiteiden soveltamisalasta, koska 31 päivänä toukokuuta 2018 annetulla yhteisellä suosituksella ja delegoidulla asetuksella (EU) 2018/2034 ei ollut tarkoitus sisällyttää kyseistä pyyntiä mainittujen teknisten toimenpiteiden soveltamisalaan.
                  
               
                     (11)
                  
                  
                     Sen vuoksi delegoitua asetusta (EU) 2018/2034 olisi muutettava.
                  
               
                     (12)
                  
                  
                     Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen. Koska delegoidulla asetuksella (EU) 2018/2034 vahvistettua poisheittämissuunnitelmaa sovelletaan 1 päivästä tammikuuta 2019, tätä asetusta olisi sovellettava takautuvasti 1 päivästä tammikuuta 2019,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2018/2034 seuraavasti:
            
                        1.
                     
                     
                        Korvataan 2 artiklan 2 kohta seuraavasti:
                        
                           ”2.   ’Seltra-paneelilla’ valikoivaa laitetta, joka
                           
                                       a)
                                    
                                    
                                       koostuu ylähavaksesta, jonka silmäkoko on vähintään 270 millimetriä (vinoneliösilmä), tai ylähavaksesta, jonka silmäkoko on vähintään 300 millimetriä (neliösilmä), ja sijaitsee neljän paneelin muodostamassa laatikkomaisessa osassa, troolinperän suorassa osassa;
                                    
                                 
                                       b)
                                    
                                    
                                       on vähintään kolmen metrin pituinen;
                                    
                                 
                                       c)
                                    
                                    
                                       on sijoitettu enintään neljän metrin päähän sulkuköydestä; sekä
                                    
                                 
                                       d)
                                    
                                    
                                       on yhtä leveä kuin troolin laatikkomaisen osan ylempi verkko (jameesta jameeseen).”
                                    
                                 
                     
                  
                        2.
                     
                     
                        Korvataan 3 artiklan 1 kohdan d alakohta seuraavasti:
                        
                                    ”d)
                                 
                                 
                                    keisarihummeriin (Nephrops norvegicus), jota pyydetään ovitrooleilla, joiden silmäkoko on 80–110 millimetriä 12 meripeninkulman sisällä rannikosta ICES-alueella 6a.”
                                 
                              
                  
                        3.
                     
                     
                        Korvataan 10 artiklan 4 kohdan toinen virke seuraavasti:
                        ”Tätä säännöstä ei sovelleta aluksiin, joiden saaliista yli 30 prosenttia on keisarihummeria tai yli 85 prosenttia on kuningatarkampasimpukkaa.”
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 354, 28.12.2013, s. 22.
         
            (2)  Komission delegoitu asetus (EU) 2018/2034, annettu 18 päivänä lokakuuta 2018, tiettyjä pohjakalalajien kalastuksia luoteisilla vesialueilla koskevasta poisheittämissuunnitelmasta kaudelle 2019–2021 (EUVL L 327, 21.12.2018, s. 8).